pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ไอแบงก์ เปิดบัญชีเงินฝากรับบริจาคช่วยเหลือผู้ประสบภัยพิบัติในตุรเคีย"
วันพฤหัสบดีที่ 9 กุมภาพันธ์ 2566
09/02/2566
“ไอแบงก์ เปิดบัญชีเงินฝากรับบริจาคช่วยเหลือผู้ประสบภัยพิบัติในตุรเคีย"
ธนาคารอิสลามแห่งประเทศไทย (ไอแบงก์) เปิดบัญชีเงินฝากออมทรัพย์เร่งระดมเงินบริจาคช่วยเหลือผู้ประสบภัยแผ่นดินไหวในประเทศตุรเคีย
นายธีระ ยีโกบ ผู้ช่วยกรรมการผู้จัดการ ผู้บริหารกลุ่มงานธุรกิจสาขา เผยว่า จากเหตุการณ์แผ่นดินไหวทางตะวันออกเฉียงใต้ของตุรเคีย (ตุรกี) ก่อให้เกิดความสูญเสียต่อชีวิตและผู้คนบาดเจ็บเป็นจํานวนมาก ไอแบงก์จึงได้มีนโยบายช่วยเหลือด้วยการเปิดช่องทางให้ประชาชนชาวไทยมีส่วนร่วมในการช่วยเหลือผู้ได้รับผลกระทบจากภัยพิบัติในตุรเคีย เพื่อเป็นการแสดงออกถึงความเป็นน้ําหนึ่งใจเดียวกัน โดยผู้ที่ประสงค์ร่วมบริจาคเงินช่วยเหลือผู้ประสบภัยฯ สามารถโอนเงินเข้าบัญชีออมทรัพย์ ธนาคารอิสลามแห่งประเทศไทย สํานักอโศก เลขที่บัญชี 008-1-36170-1 ชื่อบัญชี “ไอแบงก์และคนไทย ช่วยเหลือผู้ประสบภัยแผ่นดินไหวประเทศตุรเคีย” ผ่านโมบายแอปของทุกธนาคาร ได้ตั้งแต่วันนี้ถึงวันที่ 23 กุมภาพันธ์ 2566 โดยเงินที่ได้รับบริจาคทั้งหมด ไอแบงก์จะนําไปช่วยเหลือผู้ประสบภัยในประเทศตุรเคียโดยเร็วต่อไป สอบถามรายละเอียดเพิ่มเติมได้ที่ โทร. 1302
รัฐบาลไทย-ข่าวทำเนียบรัฐบาล-กรมเจ้าท่า จัดอบรมหลักสูตรตรวจแรงงานทางทะเลเพิ่มศักยภาพด้านแรงงานทางทะเลให้เป็นไปตามมาตรฐานสากล
วันพฤหัสบดีที่ 9 กุมภาพันธ์ 2566
กรมเจ้าท่า จัดอบรมหลักสูตรตรวจแรงงานทางทะเลเพิ่มศักยภาพด้านแรงงานทางทะเลให้เป็นไปตามมาตรฐานสากล
...
กรมเจ้าท่า จัดอบรมหลักสูตรตรวจแรงงานทางทะเลเพิ่มศักยภาพด้านแรงงานทางทะเลให้เป็นไปตามมาตรฐานสากล
จากนโยบาย รักษาการอธิบดีกรมเจ้าท่า นายสรพงศ์ ไพฑูรย์พงษ์ ได้มอบหมายให้ทุกหน่วยงานทั้งในส่วนกลางและส่วนภูมิภาคที่ 1 - 7 จัดอบรมหลักสูตรที่สามารถ ช่วยสนับสนุนเจ้าหน้าที่ตามอนุสัญญาของ IMO และให้เป็นไปตามมาตรฐานสากล แก่บุคลากรของกรมเจ้าท่า
เมื่อวันที่​ 7​ กุมภาพันธ์​ 2566​ รักษาการอธิบดีกรมเจ้าท่า ได้มอบหมาย นายภูริพัฒน์​ ธีระกุลพิศุทธิ์​ รองอธิบดีกรมเจ้าท่า​ กระทรวงคมนาคม ด้านปลอดภัย เป็นประธานเปิดการอบรมหลักสูตรฝึกอบรมสําหรับพนักงานเจ้าหน้าที่ตรวจแรงงานทางทะเล​ตาม​ พ.ร.บ.​แรงงานทางทะเล​ พ.ศ. 2558​
ทั้งนี้ การจัดอบรมหลักสูตรดังกล่าว เพื่อเป็นการให้ความรู้เกี่ยวกับ พ.ร.บ. แรงงานทางทะเล พ.ศ.2558 รวมทั้งอนุสัญญาทางทะเล​ระหว่างประเทศ​อื่นๆที่เกี่ยวข้องกับคนประจําเรือ​ ผู้เข้ารับการอบรม ได้แก่ ข้าราชการ​ และเจ้าหน้าที่​ของกองมาตรฐานคนประจําเรือ​ โดยการอบรมฯ จะช่วยให้เจ้าหน้าที่ของกรมเจ้าท่า ปฏิบัติหน้าที่ได้อย่างถูกต้อง ตอบสนองต่อความต้องการขององค์การแรงงานระหว่างประเทศ ผู้ประกอบกิจการเดินเรือ คนประจําเรือ และผู้ที่เกี่ยวข้อง​ ​โดยจัดฝึกอบรมขึ้นระหว่าง​ วันที่​ 7 ​- 10​ กุมภาพันธ์​ 2566​ ณ​ ห้องประชุมกัปตันบุช​ กรมเจ้าท่า
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ปลื้ม RCEP บังคับใช้ครบ 1 ปี ช่วยการค้าไทยกับประเทศสมาชิก ขยายตัวกว่า 7% เพิ่มทางเลือกให้ผู้ประกอบการไทย ส่งออก - นำเข้าสินค้าเพิ่มเติมจาก FTA เดิม
วันพฤหัสบดีที่ 9 กุมภาพันธ์ 2566
09/02/2566
​โฆษกรัฐบาลเผย นายกฯ ปลื้ม RCEP บังคับใช้ครบ 1 ปี ช่วยการค้าไทยกับประเทศสมาชิก ขยายตัวกว่า 7% เพิ่มทางเลือกให้ผู้ประกอบการไทย ส่งออก - นําเข้าสินค้าเพิ่มเติมจาก FTA เดิม
​โฆษกรัฐบาลเผย นายกฯ ปลื้ม RCEP บังคับใช้ครบ 1 ปี ช่วยการค้าไทยกับประเทศสมาชิก ขยายตัวกว่า 7% เพิ่มทางเลือกให้ผู้ประกอบการไทย ส่งออก - นําเข้าสินค้าเพิ่มเติมจาก FTA เดิม
วันนี้ (9 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พอใจผลรายงานความตกลง RCEP ซึ่งทําให้การค้าไทยกับประเทศสมาชิกขยายตัวร้อยละ 7.11 มูลค่าการค้ารวม 10 ล้านล้านบาท
จากผลบังคับใช้ความตกลงหุ้นส่วนทางเศรษฐกิจระดับภูมิภาค (Regional Comprehensive Economic Partnership : RCEP) ซึ่งได้มีผลบังคับใช้ครบ 1 ปี ส่งผลให้การค้าของไทยกับประเทศสมาชิก RCEP อาทิ อาเซียน จีน ญี่ปุ่น เกาหลีใต้ ออสเตรเลีย และนิวซีแลนด์ ขยายตัว 7.11% จากปีก่อนหน้า โดยมีมูลค่าการค้ารวม 3 แสนล้านดอลลาร์สหรัฐ หรือเท่ากับ 10 ล้านล้านบาท
โดยแบ่งเป็นการส่งออกจากไทยไปประเทศสมาชิก RCEP มูลค่า 1.4 แสนล้านดอลลาร์สหรัฐ (4.8 ล้านล้านบาท) โดยประเทศอาเซียน คือ อินโดนีเซีย กัมพูชา และสิงคโปร์ เป็นตลาดส่งออกอันดับต้น รองลงมาเป็น เกาหลีใต้ และออสเตรเลีย และการนําเข้าจากประเทศสมาชิก RCEP มูลค่า 1.6 แสนล้านดอลลาร์สหรัฐ (5.7 ล้านล้านบาท) ขณะที่ไทยนําเข้าสินค้าจากบรูไนดารุสซาลาม ออสเตรเลีย และเมียนมา เป็นอันดับต้น
โฆษกประจําสํานักนายกรัฐมนตรี กล่าวว่า ประเทศที่ไทยใช้สิทธิประโยชน์ภายใต้ความตกลง RCEP ในการส่งออกมากที่สุด ได้แก่ เกาหลีใต้ จีน และญี่ปุ่น โดยรายการสินค้าที่ได้ขอใช้สิทธิประโยชน์ในการส่งออก อาทิ น้ํามันหล่อลื่น ปลาทูน่ากระป๋อง มันสําปะหลังเส้น ทุเรียนสด น้ํามันรําข้าว ผงสิ่งทอ และปลาแมคเคอเรลปรุงแต่ง ขณะที่ประเทศที่ไทยใช้สิทธิประโยชน์ภายใต้ความตกลง RCEP นําเข้าสินค้า จากประเทศจีน เกาหลีใต้ และญี่ปุ่น ตามลําดับ โดยรายการสินค้าที่ไทยใช้สิทธิประโยชน์ คือ ด้ายใยยาวสังเคราะห์ ไม้อัดพลายวูด ส่วนประกอบเครื่องยนต์ โพลิเมอร์ของเอทิลีนในลักษณะขั้นปฐม และองุ่นสดหรือแห้ง
“นายกรัฐมนตรีเน้นย้ําการทํางานของทุกหน่วยงานที่เกี่ยวข้อง เพื่อดําเนินการตามแนวทางความตกลงที่รัฐบาลได้เจรจามา และทําให้เกิดผลสําเร็จอย่างเป็นรูปธรรม เพื่อให้มีตัวเลขมูลค่าการค้าเพิ่มขึ้น มีเม็ดเงินในระบบเศรษฐกิจของประเทศ ทั้งนี้ นายกรัฐมนตรียินดีที่ความตกลง RCEP ประสบความสําเร็จ โดยถือเป็นความตกลงความร่วมมือทางการค้าที่มีตลาดขนาดใหญ่ มี 15 ประเทศที่เข้าร่วมตกลง และมีประชากรรวมคิดเป็น 30% ของประชากรโลก ซึ่งจะช่วยขยายโอกาสให้กับผู้ประกอบการไทยในการส่งออกและการนําเข้าสินค้าจากประเทศสมาชิก ถือเป็นการศักยภาพการแข่งขันให้กับสินค้าไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-“อลงกรณ์” เร่งแก้ปัญหาความเดือดร้อนชาวประมง สรุปมติ 5 ข้อเตรียมเสนอ
วันพุธที่ 8 กุมภาพันธ์ 2566
“อลงกรณ์” เร่งแก้ปัญหาความเดือดร้อนชาวประมง สรุปมติ 5 ข้อเตรียมเสนอ
“อลงกรณ์” เร่งแก้ปัญหาความเดือดร้อนชาวประมง สรุปมติ 5 ข้อเตรียมเสนอ “รัฐมนตรีเฉลิมชัย” ยกเลิกคําสั่ง คสช. พร้อมชะลอประกาศกรมประมงเรื่องรางวัลนําจับ เพื่อความเป็นธรรมแก่ทุกฝ่าย
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานการประชุมหารือแก้ไขปัญหาความเดือดร้อนของชาวประมง โดยมีนายมงคล สุขเจริญคณา ประธานสมาคมการประมงแห่งประเทศไทยและกรรมการ ตลอดจนตัวแทนนายกสมาคมชาวประมง เจ้าของเรือประมงที่ได้รับผลกระทบจากพระราชกําหนดประมงปี พ.ศ.2558 นายณฐกร สุวรรณธาดา คณะที่ปรึกษารัฐมนตรีเกษตรฯ นายอภัย สุทธิสังข์ รองปลัดกระทรวงเกษตรและสหกรณ์ นายบัญชา สุขแก้ว รองอธิบดีกรมประมง นายเดชา ปรัชญารัตน์ ผู้อํานวยการกองกฎหมาย กรมประมง และเจ้าหน้าที่ที่เกี่ยวข้อง เข้าร่วม ณ ห้องประชุม 123 กระทรวงเกษตรและสหกรณ์
นายอลงกรณ์ แถลงถึงผลการประชุมวันนี้ว่า ที่ประชุมมีข้อสรุปเป็นแนวทางแก้ไขปัญหาโดยจะเสนอ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ดังนี้
1. เห็นควรเสนอให้มีการปรับปรุงประกาศกระทรวงเกษตรและสหกรณ์ เรื่อง คณะกรรมการเปรียบเทียบ และหลักเกณฑ์และวิธีการพิจารณาของคณะกรรมการเปรียบเทียบ พ.ศ. 2561 อาศัยอํานาจตามความในมาตรา 170 วรรคสองและวรรคสาม แห่ง พรก.การประมง พ.ศ.2558
2. เห็นควรยกเลิกคําสั่งหัวหน้าคณะรักษาความสงบแห่งชาติ 22/2560 เรื่อง การแก้ไขปัญหาการทําการประมงผิดกฎหมาย ขาดการรายงาน และไร้การควบคุม
3. กรณีที่มีการออกกฎระเบียบใด ๆ จะต้องกําหนดห้วงเวลาก่อนการบังคับใช้เพื่อสร้างความเข้าใจแก่ชาวประมง โดยกําหนดระยะเวลาที่เหมาะสมในการบังคับใช้ หลังวันประกาศในราชกิจจานุเบกษา
4. มอบหมายกรมประมงหารือกับคณะกรรมการกฤษฎีกาถึงประเด็นความคลุมเครือในมาตรา 38 และมาตราอื่น ๆ เช่น มาตรา 19 มาตรา 20 และมาตรา 105 เป็นต้น เพื่อให้เกิดความชัดเจนในการบังคับใช้และการตีความกฎหมายเพื่อความเป็นธรรม
5. ขอให้เจ้าหน้าที่ผู้ปฏิบัติงานทุกฝ่าย ใช้หลักนิติรัฐ นิติธรรม ในการพิจารณาตั้งข้อกล่าวหากับชาวประมงที่กระทําผิด โดยใช้ดุลยพินิจดูที่เจตนาตามข้อเท็จจริงและข้อกฎหมายบนหลักความยุติธรรม เนื่องจากพรก.การประมงปี 2558 นั้น มีบทกําหนดโทษที่รุนแรง
“ดร.เฉลิมชัย ศรีอ่อน รมว.เกษตรฯ มีความห่วงใยพี่น้องชาวประมง จึงมีนโยบาย 3 ป. ป้อง ปราม ปราบ เพื่อเป็นแนวทางให้กรมประมงเร่งแก้ไขปัญหาบรรเทาความเดือดร้อนให้กับพี่น้องชาวประมง โดยติดตามดูแลทุกประเด็นข้อเสนอเพื่อแก้ไขปัญหาความเดือดร้อนของพี่น้องชาวประมงทุกกลุ่ม พร้อมรับข้อเรียกร้องของทางสมาคม และตัวแทนชาวประมงให้กรมประมงนําไปพิจารณา และขอขอบคุณชาวประมงที่ได้สะท้อนปัญหาเพื่อเป็นประโยชน์ในการบูรณาการร่วมมือกันหาแนวทางแก้ไข ทั้งนี้ ขอฝากไปยังเจ้าหน้าที่ผู้ปฏิบัติงานทุกฝ่ายว่า เมื่อเกิดเหตุแล้วขอให้ใช้ดุลยพินิจในการดําเนินการกับผู้กระทําผิด โดยให้ดูที่เจตนาเป็นหลัก ในส่วนของมาตราที่ยังเป็นปัญหาทั้งข้อจํากัดของเวลาและเงื่อนไข ก็ให้กรมประมงนํามาพิจารณาปรับปรุงแก้ไขต่อไป ซึ่งการออกกฎหมายต่าง ๆ ขอให้คํานึงถึงประโยชน์ของทุกฝ่ายให้ได้รับความเป็นธรรม เพื่อให้เกิดประโยชน์สูงสุด” นายอลงกรณ์ กล่าว
สําหรับประเด็นเรื่องร่างประกาศกรมประมงว่าด้วยรางวัลแก่ผู้แจ้งความนําจับที่แจ้งเบาะแสเรือประมงที่กระทําผิดกฎหมายนั้น ขณะนี้ได้ชะลอเรื่องดังกล่าวเพื่อรับฟังความคิดเห็นของทุกฝ่ายให้รอบคอบอีกครั้งหนึ่ง
รัฐบาลไทย-ข่าวทำเนียบรัฐบาล-“ดีอีเอส” เปิดเวทีประชุมรัฐมนตรีอาเซียนด้านดิจิทัล ครั้งที่ 3 เสนอสมาชิกอาเซียน เร่งจัดตั้งหน่วยงานข้ามชาติ เเก้ปัญหา Call Center ลดภัยคุกคามผ่านสื่อออนไลน์
วันพฤหัสบดีที่ 9 กุมภาพันธ์ 2566
“ดีอีเอส” เปิดเวทีประชุมรัฐมนตรีอาเซียนด้านดิจิทัล ครั้งที่ 3 เสนอสมาชิกอาเซียน เร่งจัดตั้งหน่วยงานข้ามชาติ เเก้ปัญหา Call Center ลดภัยคุกคามผ่านสื่อออนไลน์
“ดีอีเอส” เปิดเวทีประชุมรัฐมนตรีอาเซียนด้านดิจิทัล ครั้งที่ 3 เสนอสมาชิกอาเซียน เร่งจัดตั้งหน่วยงานข้ามชาติ เเก้ปัญหา Call Center ลดภัยคุกคามผ่านสื่อออนไลน์
วันนี้ ( 9 ก.พ. 2566 ) นาย ชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม เป็นผู้เเทนประเทศไทยเข้าร่วมประชุมรัฐมนตรีอาเซียนด้านดิทัลครั้งที่3 ณ.เกาะโบราไคย์ ประเทศฟิลิปปินส์พร้อมด้วย ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจเเละสังคม และ นาย ตุลย์ ไตรโสรัส เอกอัครราชทูตณ.กรุงมะนิลา เข้าร่วมประชุมด้วย
โดย นายชัยวุฒิ เปิดเผยว่า การประชุมรัฐมนตรีอาเซียนด้านดิจิทัลในครั้งนี้เพื่อส่งเสริมความร่วมมือระหว่างกันในด้านดิจิทัลของกลุ่มประเทศ10ประเทศ โดยการนําเทคโนโลยีการสื่อสารไอซีทีมาใช้ให้เกิดประโยชน์ เป็นการนําดิจิทัลทรานส์ฟอร์เมชั่นมาใช้อย่างเต็มรูปแบบนอกจากนี้ ประเทศไทย ได้เสนอต่อที่ประชุมอาเซียนทั้ง10 ประเทศให้จัดตั้งองค์กรหรือหน่วยงาน เพื่อกํากับดูเเลและทําความร่วมมือระหว่างกันในการปราบปรามอาชญากรรมออนไลน์ หรือ การหลอกลวงออนไลน์ การหลอกลงทุน เเก๊งคอลเซนเตอร์ ซึ่งมีปัญหาในทุกประเทศดังนั้น เราต้องจัดตั้งหน่วยงานขึ้นมากํากับดูเเลเเละเเก้ไขปัญหาเรื่องนี้ให้ได้อย่างจริงจังและเร่งด่วนเพราะเกิดความเสียหายกับประชาชนในทุกประเทศ
___________________
รัฐบาลไทย-ข่าวทำเนียบรัฐบาล-กระทรวงมหาดไทย ร่วมสนับสนุนทีมปฏิบัติการ Thailand for Turkey ร่วมปฏิบัติการช่วยผู้ประสบภัยแผ่นดินไหวที่ตุรกี
วันพฤหัสบดีที่ 9 กุมภาพันธ์ 2566
09/02/2566
กระทรวงมหาดไทย ร่วมสนับสนุนทีมปฏิบัติการ Thailand for Turkey ร่วมปฏิบัติการช่วยผู้ประสบภัยแผ่นดินไหวที่ตุรกี
กระทรวงมหาดไทย ร่วมสนับสนุนทีมปฏิบัติการ Thailand for Turkey ร่วมปฏิบัติการช่วยผู้ประสบภัยแผ่นดินไหวที่ตุรกี
กระทรวงมหาดไทย โดยกรมป้องกันและบรรเทาสาธารณภัย บูรณาการสนับสนุนทีมปฏิบัติการ Thailand for Turkey ซึ่งประกอบด้วย ทีมค้นหาและกู้ภัยในเขตเมือง (Meduim USAR Thailand) ทีมแพทย์ทหาร รวม 42 คน และสุนัขกู้ภัย 2 ตัว พร้อมอุปกรณ์ค้นหาและกู้ภัย เพื่อเข้าร่วมสนับสนุนการให้ความช่วยเหลือผู้ประสบภัยจากเหตุแผ่นดินไหวที่สาธารณรัฐตุรกี โดยจะออกเดินทางจากประเทศไทยที่สนามบินสุวรรณภูมิโดยเที่ยวบิน Turkish airlines ในวันนี้ (9 ก.พ.66) เวลา 23:30 น.
รัฐบาลไทย-ข่าวทำเนียบรัฐบาล-รองปลัดดีอีเอส ประชุมหารือ “Traffy Fondue”
วันพฤหัสบดีที่ 9 กุมภาพันธ์ 2566
รองปลัดดีอีเอส ประชุมหารือ “Traffy Fondue”
รองปลัดดีอีเอส ประชุมหารือ “Traffy Fondue”
วันนี้ (9 ก.พ.66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมหารือการส่งเสริมการใช้ระบบรับเรื่องร้องทุกข์ “Traffy Fondue” (ทราฟฟี่ ฟองดูว์) ของประชาชน โดยมีผู้แทนจาก กระทรวงมหาดไทย สํานักงานปลัดสํานักนายกรัฐมนตรี สวทช. บริษัทโทรคมนาคมแห่งชาติ ร่วมประชุม ณ ห้องประชุม 801 ชั้น 8 สป.ดศ.
__________________
รัฐบาลไทย-ข่าวทำเนียบรัฐบาล-กรมทางหลวงชนบท เตือนลักทรัพย์ของทางราชการมีโทษจำคุกสูงสุด 7 ปี
วันพฤหัสบดีที่ 9 กุมภาพันธ์ 2566
กรมทางหลวงชนบท เตือนลักทรัพย์ของทางราชการมีโทษจําคุกสูงสุด 7 ปี
พร้อมขอความร่วมมือประชาชนหากพบเหตุผิดปกติแจ้งสายด่วน โทร. 1146
กรมทางหลวงชนบท (ทช.) กระทรวงคมนาคม ไลงพื้นที่ลาดตระเวนตรวจสอบสายทางอย่างต่อเนื่องและมักได้รับแจ้งเหตุว่ามีการลักลอบขโมยตัดสายไฟส่องสว่างทั้งบนสะพานและถนน รวมถึงลักลอบขโมยตะแกรงเหล็ก ฝารางระบายน้ําเป็นจํานวนมากในพื้นที่ของ ทช. ซึ่งการกระทําดังกล่าวส่งผลให้ประชาชนที่สัญจรไป - มา บนสะพานหรือถนน ไม่ได้รับความสะดวกและปลอดภัยเป็นสาเหตุหนึ่งที่ทําให้เกิดอุบัติเหตุ เกิดความสูญเสียต่อชีวิตและทรัพย์สิน อีกทั้งมีความผิดฐานทําลายหรือทําให้เสียหายแก่ทางหลวงมีโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ ตาม พ.ร.บ. ทางหลวง พ.ศ. 2535 มาตรา 43 ประกอบมาตรา 72 ซึ่งเจ้าพนักงานทางหลวงมีอํานาจจับกุมในขณะกระทําความผิดได้ เมื่อกระทําโดยมีเจตนาลักทรัพย์จึงเป็นความผิดตามประมวลกฎหมายอาญา ฐานลักทรัพย์ที่ใช้หรือมีไว้เพื่อสาธารณประโยชน์ มีโทษจําคุกตั้งแต่ 1 - 5 ปี และปรับตั้งแต่ 20,000 - 100,000 บาท ตามมาตรา 335 (10) และหากร่วมกันกระทําความผิดตั้งแต่สองคนขึ้นไปหรือกระทําในเวลากลางคืนจะมีโทษหนักขึ้น ตามมาตรา 335 วรรคสอง จําคุกตั้งแต่ 1 - 7 ปี และปรับตั้งแต่ 20,000 - 140,000 บาท และผู้กระทําผิดต้องชดใช้ค่าสินไหมทดแทนทรัพย์สินที่เสียหายและสูญหายนั้นด้วย
อย่างไรก็ตาม ทช. ขอความร่วมมือจากประชาชนร่วมสอดส่องดูแลทรัพย์สินของทางราชการ หากพบเหตุผิดปกติ โปรดแจ้งที่สายด่วน ทช. โทร. 1146 หรือสํานักงานทางหลวงชนบท แขวงทางหลวงชนบท และหมวดบํารุงทางหลวงชนบทในพื้นที่ทั่วประเทศ เพื่อความปลอดภัยในการเดินทางของประชาชนและเป็นการร่วมกันดูแลรักษาทรัพย์สินของทางราชการให้สามารถใช้ประโยชน์ได้อย่างคุ้มค่าต่อไป
รัฐบาลไทย-ข่าวทำเนียบรัฐบาล-กรมพัฒน์ เดินหน้าแก้ปมขาดแคลนแรงงานภาคท่องเที่ยวและบริการ ระดมทีมทั่วประเทศ
วันพฤหัสบดีที่ 9 กุมภาพันธ์ 2566
กรมพัฒน์ เดินหน้าแก้ปมขาดแคลนแรงงานภาคท่องเที่ยวและบริการ ระดมทีมทั่วประเทศ
กรมพัฒน์ จัดสัมมนาระดมทีมผู้บริหารทั่วประเทศร่วมแก้ปัญหาขาดแคลนแรงงานภาคท่องเที่ยวและบริการ ขานรับนโยบายรัฐมนตรีแรงงาน “สุชาติ ชมกลิ่น” เร่งเครื่องผลิตแรงงานป้อนผู้ประกอบการ หลังเคาะประตูบ้านสํารวจความต้องการ
รัฐบาลไทย-ข่าวทำเนียบรัฐบาล-​“ธนกร” ลุย ชลบุรี โชว์ผลงานรัฐบาลลุงตู่รุดหน้า EEC พร้อม-ประชาชนวางใจ เชื่อไทยจะก้าวพ้นกับดักความยากจน
วันพฤหัสบดีที่ 9 กุมภาพันธ์ 2566
09/02/2566
​“ธนกร” ลุย ชลบุรี โชว์ผลงานรัฐบาลลุงตู่รุดหน้า EEC พร้อม-ประชาชนวางใจ เชื่อไทยจะก้าวพ้นกับดักความยากจน
​“ธนกร” ลุย ชลบุรี โชว์ผลงานรัฐบาลลุงตู่รุดหน้า EEC พร้อม-ประชาชนวางใจ เชื่อไทยจะก้าวพ้นกับดักความยากจน
วันนี้ (9 กุมภาพันธ์ 2566) นายธนกร วังบุญคงชนะ รัฐมนตรีประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้มอบหมายให้ตนลงพื้นที่ตรวจราชการ ณ จังหวัดชลบุรี เพื่อติดตามความคืบหน้าเขตพัฒนาพิเศษภาคตะวันออก หรือ EEC การพัฒนาเศรษฐกิจ และการท่องเที่ยวชุมชน
เวลา 10.00 น. รัฐมนตรีประจําสํานักนายกรัฐมนตรี ได้เยี่ยมชมการดําเนินงานชุมชนเข้มแข็งและยั่งยืนของชุมชนเก่าชายทะเลบางเสร่ อ.สัตหีบ จ. ชลบุรี ในการนี้ ประธานกลุ่มท่องเที่ยววิถีชุมชน ได้ต้อนรับและพาเยี่ยมชม ศูนย์การเรียนรู้เพาะพันธุ์ปูไข่นอกกระดอง สะพานเทียบเรือ ชิมผลิตภัณฑ์ชุมชนกาแฟพริก และเพ้นท์ผ้าบาติก
รัฐมนตรีประจําสํานักนายกรัฐมนตรี กล่าวว่า ขอชื่นชมความร่วมมือของชุมชนเก่าชายทะเลบางเสร่ ที่ยังคงสืบสานวัฒนธรรมท้องถิ่น สร้างรายได้ให้กับชุมชน เปิดโอกาสให้นักท่องเที่ยวได้มาสัมผัสวิถีชีวิตถิ่นประมง ซึ่งตนก็พร้อมจะเป็นผู้ประสานสิ่งที่ชาวบ้านขาดเหลือไปยังรัฐบาล เพื่อทําให้ชุมชนได้รับการพัฒนาที่ตอบโจทย์ความต้องการยิ่งขึ้น
ต่อจากนั้น เวลา 13.00 น. รัฐมนตรีประจําสํานักนายกรัฐมนตรี ได้เดินทางไปยังวิทยาลัยเทคนิคสัตหีบ จ.ชลบุรี โดยมี ดร. อรทัย โยธินรุ่งเรือง สุดสงวน ผู้อํานวยการวิทยาลัยเทคนิคสัตหีบ พร้อมนักศึกษาร่วมต้อนรับ โดยได้เยี่ยมชมผลงานของนักศึกษาและติดตามโครงการสัตหีบโมเดล ซึ่งเป็นการพัฒนากําลังคนอาชีวศึกษาสู่ตลาดแรงงานภาคอุตสาหกรรมในเขตพัฒนาพิเศษภาคตะวันออก (EEC)
ทั้งนี้ ได้ร่วมกิจกรรมสื่อสร้างสรรค์ รัฐ-ประชาชน โดยได้พูดคุย-รับฟังปัญหากับกลุ่มนักศึกษาและชุมชนในพื้นที่ในหลากหลายประเด็น เช่น แนวทางการพัฒนาอาชีพต่อการเติบโตของ EEC การส่งเสริมการท่องเที่ยวชุมชน เป็นต้น
"รัฐบาลมุ่งหวังให้ EEC คือพื้นที่ที่จะนําอุตสาหกรรมไทยสู่อนาคต วันนี้เห็นได้ชัดว่า นโยบายที่ท่านนายกฯ ริเริ่ม นักศึกษาและสถาบันการศึกษาในพื้นที่มีความพร้อมตอบโจทย์ อาทิ ช่างอากาศยาน โลจิสติกส์ การท่องเที่ยว ฯลฯ และภาคอุตสาหกรรมขานรับ ซึ่งจะทําให้ EEC มีความพร้อมยิ่งๆ ขึ้นไป ซึ่งรัฐบาลคาดว่าภายในปี 2570 จะมีการลงทุนถึง 2.2 ล้านล้านบาท ซึ่งจะทําให้ไทยก้าวพ้นกับดักความยากจน" นายธนกร กล่าว
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐอิสลามอิหร่านประจำประเทศไทยเข้าเยี่ยมคารวะรัฐมนตรีว่าการกระทรวงวัฒนธรรม เพื่อหารือความร่วมมือทางด้านวัฒนธรรม
วันพฤหัสบดีที่ 9 กุมภาพันธ์ 2566
เอกอัครราชทูตสาธารณรัฐอิสลามอิหร่านประจําประเทศไทยเข้าเยี่ยมคารวะรัฐมนตรีว่าการกระทรวงวัฒนธรรม เพื่อหารือความร่วมมือทางด้านวัฒนธรรม
เอกอัครราชทูตสาธารณรัฐอิสลามอิหร่านประจําประเทศไทยเข้าเยี่ยมคารวะรัฐมนตรีว่าการกระทรวงวัฒนธรรม เพื่อหารือความร่วมมือทางด้านวัฒนธรรม
เอกอัครราชทูตสาธารณรัฐอิสลามอิหร่านประจําประเทศไทยเข้าเยี่ยมคารวะรัฐมนตรีว่าการกระทรวงวัฒนธรรม เพื่อหารือความร่วมมือทางด้านวัฒนธรรม
วันที่ 8 กุมภาพันธ์ 2566 นายซัยยิด เรซา โนบัคตี (H.E. Mr. Seyed Reza Nobakhti) เอกอัครราชทูตสาธารณรัฐอิสลามอิหร่านประจําประเทศไทย เข้าเยี่ยมคารวะนายอิทธิพล คุณปลื้ม รัฐมนตรีว่าการกระทรวงวัฒนธรรม เพื่อหารือความร่วมมือทางด้านวัฒนธรรมระหว่างไทยและอิหร่าน โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม และเจ้าหน้าที่ที่เกี่ยวข้องเข้าร่วม ณ ห้องรับรอง ชั้น 7 อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-กรมทางหลวง ปรับปรุงภูมิทัศน์โค้งเลข 9 ไทยสีชมพู จังหวัดสกลนคร เชื่อมโยงการเดินทางกลุ่มจังหวัดในภาคอีสาน ให้สะดวก รวดเร็ว และปลอดภัย
วันพฤหัสบดีที่ 9 กุมภาพันธ์ 2566
กรมทางหลวง ปรับปรุงภูมิทัศน์โค้งเลข 9 ไทยสีชมพู จังหวัดสกลนคร เชื่อมโยงการเดินทางกลุ่มจังหวัดในภาคอีสาน ให้สะดวก รวดเร็ว และปลอดภัย
.....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) โดยแขวงทางหลวงสกลนครที่ 1 ได้ดําเนินกิจกรรมปรับปรุงภูมิทัศน์และสถาปัตยกรรมบริเวณโค้งปิ้งงู บนทางหลวงหมายเลข 213 ตอน สร้างค้อ - สกลนคร ในพื้นที่ ตําบลห้วยยาง อําเภอเมือง จังหวัดสกลนคร แล้วเสร็จ ระยะทางประมาณ 1.72 กิโลเมตร ประกอบด้วย 3 โซน ได้แก่ 1.โค้งเลขเก้าไทยสีชมพู 2.โซนป้ายอเมซิ่งโค้งปิ้งงู และเสาหลักกิโลเมตรขนาดใหญ่ และ 3.โซนประติมากรรมช้างไทย ซึ่งแลนด์มาร์กแห่งใหม่ที่ประชาชนให้ความสนใจ คือ โค้งเลขเก้าไทยสีชมพู เน้นปลูกพรรณไม้ที่มีสีชมพู สื่อความหมายถึงความรักและสุขภาพ ได้แก่ ชมพูพันธุ์ทิพย์ เฟื่องฟ้า เมื่อออกดอกจะทําให้ถนนบริเวณดังกล่าวเป็นสีชมพูทั้งสายพร้อมต้อนรับนักท่องเที่ยวที่มาเยี่ยมชม ระหว่างรอดอกชมพูพันธุ์ทิพย์บานเต็มที่ แขวงฯ ได้นําต้นซากุระเทียม ซึ่งมีสีชมพูมาตกแต่งเพิ่มบริเวณเลขเก้าไทยบางส่วนก่อน ปัจจุบันมีประชาชนทยอยเข้ามาท่องเที่ยวและถ่ายรูปจํานวนมาก
ทั้งนี้ ทล. ได้เตรียมความพร้อมอํานวยความสะดวกให้ประชาชนผู้ใช้ทาง ตามนโยบายกระทรวงคมนาคม โดยแขวงทางหลวงสกลนครที่ 1 ได้สั่งการให้หมวดทางหลวงทั้ง 6 แห่งที่อยู่ภายในสังกัดดําเนินการปรับปรุงโครงข่ายถนนในความรับผิดชอบที่มีระยะทางกว่า 500 กิโลเมตร เพื่อปรับปรุงซ่อมแซมบริเวณที่มีการชํารุด ติดตั้งป้ายจราจร ป้ายเตือนต่าง ๆ ตีเส้นจราจรให้มีความเด่นชัด ทาสีเสาหลักนําทาง และตัดหญ้าบริเวณสองข้างทาง หรือเกาะกลางถนน ตรวจสอบไฟส่องสว่าง เพิ่มการมองเห็นและทัศนวิสัยในการขับขี่ให้สะดวก ปลอดภัย และลดอุบัติเหตุ รวมทั้งจัดเจ้าหน้าที่อํานวยความสะดวกให้แก่นักท่องเที่ยว มีห้องน้ํา และจุดจอดรถบริการเพื่อความเป็นระเบียบไม่กีดขวางการจราจรบนไหล่ทาง เกิดความปลอดภัยในการท่องเที่ยว นอกจากนี้ ยังจัดรถชุดเคลื่อนที่เร็ว เพื่อเป็นการเตรียมพร้อมกรณีเกิดเหตุฉุกเฉินหรืออุบัติเหตุจะต้องเข้าพื้นที่ช่วยเหลือประชาชนได้ทันที และขอความร่วมมือประชาชนโปรดใช้ความระมัดระวังในการใช้เส้นทาง เดินทางอย่างปลอดภัย และใส่ใจสิ่งแวดล้อม ปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” เพื่อความสะดวกปลอดภัยของผู้ร่วมทาง หากต้องการสอบถามสภาพเส้นทาง สภาพการจราจรหรือขอความช่วยเหลือต่าง ๆ สามารถติดต่อได้ที่ สายด่วน ทล. โทร 1586 ฟรี ทุกเครือข่ายตลอด 24 ชั่วโมง
รัฐบาลไทย-ข่าวทำเนียบรัฐบาล-กรมเจ้าท่า ตรวจสอบกรณีเรือโดนกัน บริเวณตลาดน้ำดำเนินสะดวก จังหวัดราชบุรี
วันพฤหัสบดีที่ 9 กุมภาพันธ์ 2566
กรมเจ้าท่า ตรวจสอบกรณีเรือโดนกัน บริเวณตลาดน้ําดําเนินสะดวก จังหวัดราชบุรี
...
กรมเจ้าท่า ตรวจสอบกรณีเรือโดนกัน บริเวณตลาดน้ําดําเนินสะดวก จังหวัดราชบุรี
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ควบคุม กํากับ และอํานวยความสะดวกและความปลอดภัยทางน้ําแก่ประชาชนและนักท่องเที่ยว
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้มอบหมายให้สํานักงานเจ้าท่าภูมิภาคที่ 3 ตรวจสอบกรณีเรือเพลาใบจักรยาวบรรทุกคนโดยสาร ในตลาดน้ําดําเนินสะดวก จ.ราชบุรี เกิดเหตุโดนกันเมื่อวันที่ 8 กุมภาพันธ์ 2566 โดยนายสุริยา กิตติมณฑล ผู้อํานวยการสํานักงานเจ้าท่าภูมิภาคที่ 3 และนายมาโนช สรังษี ผู้อํานวยการสํานักงานเจ้าท่าภูมิภาคสาขานครปฐม พร้อมเจ้าหน้าที่ ได้ลงตรวจสอบข้อเท็จจริง พบว่าเรือทั้ง 2 ลํา ชื่อ เรือศิริไพศาล เลขทะเบียน 6536 00685 โดยมี นายโกวิท ลี้นิยม เป็นผู้ควบคุมเรือ และเรือ ทรัพย์จันทร์งาม เลขทะเบียน 6236 00817 มีนายเทพกร จันทร์งาม เป็นผู้ควบคุมเรือ ทั้ง 2 คนมี ใบประกาศนียบัตรครบถ้วนไม่ขาดอายุ รวมทั้งใบอนุญาตใช้เรือและประกันชีวิตไม่ขาดอายุ จากการเชิญผู้ควบคุมเรือทั้ง 2 ลํามาบันทึกถ้อยคําประกอบ คลิปวีดีโอจากศูนย์ควบคุมการจราจรทางน้ําฯ จังหวัดสมุทรสงคราม โดยหลังจากที่เรือทั้ง 2 ลํา ได้ส่งผู้โดยสารเรียบร้อยและกําลังเดินทางกลับด้วยความเร็วปกติ ในขณะแซงกัน ได้เกิดการกระแทกกันทําให้เรือเสียอาการและไปชนเรือพายซึ่งบรรทุกคนโดยสารชาวต่างชาติ แต่ไม่เกิดความเสียหายกับตัวเรือ นายท้ายเรือพายบาดเจ็บเล็กน้อย นักท่องเที่ยวไม่ได้รับบาดเจ็บ
ทั้งนี้ จากเหตุการณ์ดังกล่าวนายท้ายเรือทั้ง 2 ลําได้ชดใช้ค่าเสียหายและค่ารักษาพยาบาลกับผู้เสียหายเรียบร้อยแล้ว ซึ่งสํานักงานเจ้าท่าภูมิภาคสาขานครปฐม ได้ออกคําสั่งงดใช้ประกาศนียบัตรผู้ควบคุมเรือ มีกําหนด 3 เดือน และได้ว่ากล่าวตักเตือนนายท้ายทั้ง 2 ลํา โดยขอให้ใช้เรือด้วยความระมัดระวังเนื่องจากบริเวณดังกล่าวเป็นร่องน้ําแคบและให้ปฏิบัติตามพระราชบัญญัติการเดินเรือ ฯ โดยเคร่งครัด
รัฐบาลไทย-ข่าวทำเนียบรัฐบาล-รองปลัดดีอีเอส เข้าร่วมประชุมคณะกรรมการป้องกันและบรรเทาสาธารณภัยแห่งชาติ ครั้งที่ 1/2566
วันพฤหัสบดีที่ 9 กุมภาพันธ์ 2566
รองปลัดดีอีเอส เข้าร่วมประชุมคณะกรรมการป้องกันและบรรเทาสาธารณภัยแห่งชาติ ครั้งที่ 1/2566
รองปลัดดีอีเอส เข้าร่วมประชุมคณะกรรมการป้องกันและบรรเทาสาธารณภัยแห่งชาติ ครั้งที่ 1/2566
วันนี้ (9 ก.พ. 66) ดร.ณัฐพล ณัฐฏสมบูรณ์ รองปลัดกระทรวงดิจิทัลเพื่อเศรษฐกิจและสังคม เข้าร่วมประชุมคณะกรรมการป้องกันและบรรเทาสาธารณภัยแห่งชาติ ครั้งที่ 1/2566 โดยมี พล.อ. ประวิตร วงษ์สุวรรณ รองนายกรัฐมนตรี เป็นประธานการประชุม ณ ห้องประชุม 1 ปภ. อาคาร 3 ชั้น 5 กรมป้องกันบรรเทาสาธารณภัย
_________________
รัฐบาลไทย-ข่าวทำเนียบรัฐบาล-​รัฐบาล พร้อมดันส่งออกทุเรียนปี 66 ตรวจเข้มคุณภาพทุเรียนต้องได้มาตรฐาน สยบปัญหาทุเรียนอ่อน
วันพฤหัสบดีที่ 9 กุมภาพันธ์ 2566
09/02/2566
​รัฐบาล พร้อมดันส่งออกทุเรียนปี 66 ตรวจเข้มคุณภาพทุเรียนต้องได้มาตรฐาน สยบปัญหาทุเรียนอ่อน
​รัฐบาล พร้อมดันส่งออกทุเรียนปี 66 ตรวจเข้มคุณภาพทุเรียนต้องได้มาตรฐาน สยบปัญหาทุเรียนอ่อน
วันที่่ 9 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า สถานการณ์ตลาดผลไม้ในประเทศไทยยังเป็นตลาดที่มีมูลค่าสูง ในการสร้างรายได้ให้กับประเทศ รวมถึงการส่งออกผลไม้ไทยไปต่างประเทศยังสร้างรายได้ให้กับประเทศมาโดยตลอด โดยเฉพาะทุเรียน ถือได้ว่าเป็นราชาผลไม้ไทย มีมูลค่าส่งออกแสนกว่าล้านบาทต่อปี ซึ่งผลผลิตจะทยอยออกสู่ตลาดตั้งแต่กลางเดือนกุมภาพันธ์ ถึงต้นเดือนสิงหาคม 2566 โดยจะออกสู่ตลาดกระจุกตัวมากที่สุดในเดือนเมษายน ตั้งแต่กลางเดือนเมษายน 2566 เป็นต้นไป ล่าสุดกระทรวงพาณิชย์ โดยกรมทรัพย์สินทางปัญญา ได้ขึ้นทะเบียน “ทุเรียนสะเด็ดน้ํายะลา” เป็นสินค้าสิ่งบ่งชี้ทางภูมิศาสตร์ (GI) ตัวใหม่ของจังหวัดยะลา ปัจจุบันทุเรียนสะเด็ดน้ํายะลามีราคาสูงถึงกิโลกรัมละ 190 บาท สร้างรายได้ให้คนยะลามากถึง 2,800 ล้านบาทต่อปี
มากไปกว่านั้น ทางกระทรวงเกษตรและสหกรณ์ได้เตรียมแผนรองรับสถานการณ์แก้ไขปัญหาผลไม้ทุเรียนอย่างเป็นระบบตั้งแต่ช่วงการดูแลผลผลิต จนไปถึงการตัดทุเรียนขาย ที่ผ่านมามักประสบปัญหาการลักลอบขายทุเรียนอ่อน ทั้งนี้ เพื่อแก้ไขปัญหาอย่างยั่งยืน นายเฉลิมชัย ศรีอ่อน รัฐมนตรีว่ากระทรวงเกษตร ได้สั่งการให้จัดระบบการทํางานเชิงรุก ผ่านคณะทํางานแก้ไขปัญหาทุเรียนด้อยคุณภาพและการสวมสิทธิ์ใช้ใบรับรองการปฏิบัติทางการเกษตรที่ดี (GAP) ของเกษตรกรเพื่อการส่งออกทุเรียนของประเทศไทย โดยคณะทํางานได้จัดทําแผนพร้อมรับมือการแข่งการส่งออกทุเรียนของประเทศเพื่อนบ้าน
นางสาวรัชดา กล่าวต่อไปว่า นายเฉลิมชัย ยังมอบหมายให้กรมส่งเสริมการเกษตร บูรณาการหน่วยงานในพื้นที่สวนทุเรียน จัดตั้งจุดบริการตรวจเปอร์เซ็นของน้ําหนักแห้งในเนื้อทุเรียน ในพื้นที่ 5 จังหวัด รวม 68 จุด ได้แก่ จันทบุรี (40 จุด) ตราด (7 จุด) ระยอง (6จุด) ชุมพร (10 จุด) นครศรีธรรมราช (5 จุด) โดยได้สนธิกําลังเจ้าหน้าที่ปฏิบัติงานจากกรมประมงและกรมปศุสัตว์ รวม 100 ท่าน ลงพื้นที่ตรวจรายแปลง และกรมวิชาการเกษตร มีหน้าที่ ตรวจสอบ โรงคัดบรรจุ (ล้ง) ทุเรียนที่นํามาส่งที่ล้ง จะต้องมีใบรับรองผลการตรวจเปอร์เซ็นน้ําหนักแห้งในเนื้อทุเรียน ซึ่งทุเรียนไทยมีคุณภาพดีกว่าต่างประเทศมาก ขออย่างเดียวอย่าตัดทุเรียนอ่อน โดยกรมฯ ได้กําหนดวันเก็บเกี่ยวทุเรียน ดังนี้ ทุเรียนพันธุ์กระดุมและพวงมณี เก็บเกี่ยว วันที่ 10 มีนาคม พันธุ์ชะนี เก็บเกี่ยว วันที่ 20 มีนาคม และทุเรียนพันธุ์หมอนทอง เก็บเกี่ยววันที่ 15 เมษายน 2566
“ขอความร่วมมือเกษตรกร ถ้าเก็บเกี่ยวก่อนวันประกาศฯ ให้นําตัวอย่างผลทุเรียนลูกที่อ่อนที่สุดในรุ่นที่จะทําการเก็บเกี่ยวมาให้เจ้าหน้าที่ส่งเสริมการเกษตร ณ สํานักงานเกษตรอําเภอ หรือผู้ที่ได้รับมอบหมาย เช่น แปลงใหญ่ ฯลฯ ตรวจวัดเปอร์เซ็นน้ําหนักแห้งเพื่อออกใบรับรองความแก่ เพื่อแนบไปกับรถขนส่งทุเรียนไปจําหน่าย ณ ที่ล้ง/โรงคัดบรรจุ โดยพันธุ์กระดุมเปอร์เซ็นน้ําหนักแห้งไม่น้อยกว่า 27 เปอร์เซ็น พันธุ์ชะนีไม่น้อยกว่า 30 พันธุ์พวงมณีไม่น้อยกว่า 30 และพันธุ์หมอนทองไม่น้อยกว่า 32” นางสาวรัชดา ย้ํา
รัฐบาลไทย-ข่าวทำเนียบรัฐบาล-“ไอแบงก์” ร่วมพิธีปิด “การจัดทดสอบท่องจำฮะดีษ ระดับชาติ ครั้งที่ 1” ส่งเสริมความร่วมมือระหว่างไทยและซาอุดีอาระเบีย
วันพฤหัสบดีที่ 9 กุมภาพันธ์ 2566
09/02/2566
“ไอแบงก์” ร่วมพิธีปิด “การจัดทดสอบท่องจําฮะดีษ ระดับชาติ ครั้งที่ 1” ส่งเสริมความร่วมมือระหว่างไทยและซาอุดีอาระเบีย
ไอแบงก์ ร่วมพิธีปิด “การจัดทดสอบท่องจําฮะดีษ ระดับชาติ ครั้งที่ 1” ส่งเสริมความร่วมมือระหว่างไทยและซาอุดีอาระเบีย ณ ห้องแกรนด์  บอลรูม โรงแรม อัลมีรอซ รามคําแหง ซอย 5 กรุงเทพฯ เมื่อช่วงบ่ายวานนี้ (7 ก.พ. 2566)
เมื่อช่วงบ่ายวานนี้ (7 ก.พ. 2566) ธนาคารอิสลามแห่งประเทศไทย (ไอแบงก์) โดยนายภูมิศักดิ์ อรัญญาเกษมสุข ประธานกรรมการธนาคาร นายทวีลาภ ฤทธาภิรมย์ กรรมการและผู้จัดการธนาคาร ผศ.ดร.มะรอนิง สะแลมิง ประธานที่ปรึกษาธนาคาร (ด้านศาสนา) และผู้บริหารธนาคาร เข้าร่วมพิธีปิด “การจัดทดสอบท่องจําฮะดีษ ระดับชาติ ครั้งที่ 1” ส่งเสริมความร่วมมือระหว่างไทยและซาอุดีอาระเบีย ณ ห้องแกรนด์ บอลรูม โรงแรม อัลมีรอซ รามคําแหง ซอย 5 กรุงเทพฯ
โดยพิธีปิด “การจัดทดสอบท่องจําฮะดีษ ระดับชาติ ครั้งที่ 1” ได้รับเกียรติจาก พลเอก ประยุทธ์ จันทร์โอชา นายกรัฐมนตรี เป็นประธานในพิธี และมอบรางวัลชนะเลิศแก่ผู้เข้าทดสอบท่องจําฮะดีษ ระดับชาติ ครั้งที่ 1 จํานวน 12 รางวัล ซึ่งมีนายเอาวาฎ บิน สัฟตีย์ อัล อะนะซีย์ ปลัดกระทรวงกิจการศาสนาอิสลามและการเผยแพร่ ราชอาณาจักรซาอุดีอาระเบีย นายยัสเซอร์ บิน ราชิด บิน ฮุสเซน อัล-วาดานี อัล-โดซารี แกรนด์อิหม่ามและนักเทศน์ของแกรนด์มัสยิดฮารอมและ นักอ่านอัลกุรอานแห่งมหานครมักกะห์ ราชอาณาจักรซาอุดีอาระเบีย และนายอับดุลเราะห์มาน บิน อับดุลอาซีซ อัล ซูไฮบานี เอกอัครราชทูตซาอุดีอาระเบียประจําประเทศไทย ให้เกียรติร่วมงานและเป็นสักขีพยาน
การจัดทดสอบครั้งนี้ถือเป็นครั้งแรกที่จัดขึ้นในประเทศไทยภายใต้การอุปถัมภ์ของสถานเอกอัครราชทูตซาอุดิอาระเบียประจําประเทศไทย ร่วมกับ สํานักจุฬาราชมนตรี และสํานักงานคณะกรรมการกลางอิสลามแห่งประเทศไทย โดยมีนายอรุณ บุญชม ประธานคณะผู้ทรงคุณวุฒิจุฬาราชมนตรี ในฐานะประธานคณะกรรมการจัดทดสอบท่องจําฮะดีษ ระดับชาติ ครั้งที่ 1 มีวัตถุประสงค์เพื่อส่งเสริมความร่วมมือด้านศาสนา วัฒนธรรม และสังคมของสองประเทศ และเสริมสร้างพลังคุณธรรมจริยธรรมในจิตใจของผู้ศึกษา โดยเฉพาะเยาวชนมุสลิม เพราะฮะดีษมีความสําคัญรองจากอัลกุรอาน ต่อวิถีการดํารงชีวิตของชาวมุสลิม
นายกรัฐมนตรี ได้กล่าวขอบคุณรัฐบาลซาอุดีอาระเบียภายใต้การนําของสมเด็จพระราชาธิบดี ซัลมาน บิน อับดุลอาซีซ อาล ซะอูด, เจ้าชายมุฮัมมัด บิน ซัลมาน บิน อับดุลอาซีซ อาล ซะอูด และสํานักจุฬาราชมนตรี ตลอดจนผู้มีส่วนร่วมทุกคนที่จัดงานในครั้งนี้ และกล่าวย้ําให้ทุกคนตระหนักเสมอว่า คนไทยทุกคนคือพี่น้องกัน ความหลากหลายทางเชื้อชาติและศาสนาสามารถอยู่ร่วมกันได้ด้วยความสงบร่มเย็นภายใต้พระบรมโพธิสมภารของพระบาทสมเด็จพระเจ้าอยู่หัว ศาสนาอิสลามเป็นหนึ่งศาสนาในโครงสร้างของประเทศไทย ซึ่งรัฐบาลไทยให้การดูแลมาโดยตลอด เพื่อให้ประชาชนชาวมุสลิมสามารถดํารงชีพตามหลักคําสอนของศาสนาได้อย่างสมบูรณ์ ไม่ว่าจะเป็นการออกพระราชบัญญัติการบริหารองค์กรศาสนาอิสลาม พ.ศ. 2540 การจัดตั้งธนาคารอิสลามแห่งประเทศไทย เพื่ออํานวยความสะดวกด้านธุรกรรมการเงินอิสลามแก่ชาวมุสลิมและบุคคลทั่วไป ตลอดจนการส่งเสริมและอํานวยความสะดวกแก่ผู้เดินทางไปประกอบพิธีฮัจย์ในทุกๆปีเสมอมา นับได้ว่าถือเป็นอีกหนึ่งความภาคภูมิใจของพี่น้องชาวไทยมุสลิมในประเทศไทย
รัฐบาลไทย-ข่าวทำเนียบรัฐบาล-รฟท. ชี้แจง พนักงานไม่ได้เดิน อยู่บนรางรถไฟชานเมืองสายสีแดง
วันพฤหัสบดีที่ 9 กุมภาพันธ์ 2566
รฟท. ชี้แจง พนักงานไม่ได้เดิน อยู่บนรางรถไฟชานเมืองสายสีแดง
ย้ํามีการปฏิบัติหน้าที่ตามมาตรฐานความปลอดภัยอย่างถูกต้อง
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่มีการเผยแพร่คลิปวิดีโอในสื่อสังคมออนไลน์ ซึ่งแสดงความเป็นห่วงเป็นใย ต่อกรณีพนักงาน รฟท. เดินกีดขวางอยู่บนรางของขบวนรถชานเมืองสายสีแดงนั้น จากการตรวจสอบคลิปวิดีโอดังกล่าวพบว่า เป็นภาพของช่างเครื่องของฝ่ายการช่างกล ที่อยู่ระหว่างปฏิบัติหน้าที่ลากจูงขบวนรถโดยสารขึ้นบนสถานีกลางกรุงเทพอภิวัฒน์เพื่อทําขบวนไปยังปลายทาง โดยมีการลงจากหัวรถจักร เพื่อมาปลดขอพ่วงให้รถจักรสับเปลี่ยนออกจากตัวรถโดยสาร
ทั้งนี้ เจ้าหน้าที่คนดังกล่าว ได้ปฏิบัติหน้าที่ตามมาตรฐานความปลอดภัยอย่างถูกต้อง โดยมีการแจ้งขออนุญาตจากพนักงานควบคุมเส้นทางเพื่อลงบริเวณพื้นรางตามข้อบังคับระเบียบการเดินรถ และได้รับอนุญาตตามขั้นตอนหลักการเข้าเขตพื้นที่อันตราย ที่สําคัญเจ้าหน้าที่ในคลิปดังกล่าว ไม่ได้มีการเดินอยู่บนรางรถไฟสายชานเมืองสายสีแดงอย่างที่เข้าใจ โดยเป็นการเดินอยู่บนทางเดินระหว่างรางของขบวนรถทั้งสองขบวน แต่อาจเป็นเพราะมุมกล้อง ทําให้มุมมองในการเห็นมีความคาดเคลื่อนไปบ้าง นอกจากนี้ ขบวนรถชานเมืองสายสีแดงดังกล่าว ก็ได้เคลื่อนที่ด้วยความเร็วไม่มากนัก เนื่องจากอยู่ระหว่างการตั้งขบวนรถ เพื่อจอดรถให้หยุดในเขตดังกล่าว ไม่ได้เคลื่อนที่ด้วยความเร็วเพื่อออกจากชานชาลาแต่อย่างใด
ท้ายนี้ ยืนยันว่าทุกการปฏิบัติหน้าที่ในการให้บริการ รฟท. ได้ยึดหลักมาตรฐานสากล โดยคํานึงถึงความปลอดภัยของเจ้าหน้าที่ผู้ปฏิบัติงาน ประชาชน ผู้ใช้บริการเป็นสําคัญ พร้อมกับมีการซักซ้อมแผนป้องกันความเสี่ยงต่อบุคลากรอยู่เสมอ โดยเฉพาะเมื่อเข้าใช้พื้นที่ร่วม ได้เน้นย้ําให้มีการติดต่อสื่อสารร่วมมือกันอย่างใกล้ชิด เพื่อให้เกิดความปลอดภัยสูงสุดในการปฏิบัติหน้าที่
รัฐบาลไทย-ข่าวทำเนียบรัฐบาล-ปลัด สธ. ลงพื้นที่ จ.ราชบุรี ติดตามการดำเนินงานด้านการแพทย์และสาธารณสุข รพ.บ้านโป่งและเหตุเพลิงไหม้ รพ.ดำเนินสะดวก
วันพฤหัสบดีที่ 9 กุมภาพันธ์ 2566
ปลัด สธ. ลงพื้นที่ จ.ราชบุรี ติดตามการดําเนินงานด้านการแพทย์และสาธารณสุข รพ.บ้านโป่งและเหตุเพลิงไหม้ รพ.ดําเนินสะดวก
ปลัดกระทรวงสาธารณสุข ลงพื้นที่จังหวัดราชบุรีติดตามการดําเนินงานด้านการแพทย์และสาธารณสุขโรงพยาบาลบ้านโป่ง และติดตามเหตุเพลิงไหม้ ห้องฉุกเฉิน โรงพยาบาลดําเนินสะดวก โดยปรับใช้พื้นที่หอผู้ป่วยอายุรกรรมชายเป็นจุดให้บริการฉุกเฉินแทน รองรับผู้ป่วยได้ตามปกติ
วันนี้ (9 กุมภาพันธ์ 2566) ที่จังหวัดราชบุรี นายแพทย์โอภาส การย์กวินพงศ์ ปลัดกระทรวงสาธารณสุข พร้อมคณะ ลงพื้นที่โรงพยาบาลบ้านโป่ง และโรงพยาบาลดําเนินสะดวก เพื่อติดตามความก้าวหน้าการดําเนินงานตามนโยบายสําคัญของกระทรวงสาธารณสุข โดยที่โรงพยาบาลบ้านโป่ง ซึ่งมีแพทย์เฉพาะทางหลายสาขา มีเครื่องมือและอุปกรณ์ทางการแพทย์ที่ทันสมัย ได้วางแผนการพัฒนาระบบบริการต่อเนื่อง 5 ปี โดยปี 2566 จะให้บริการผ่าตัดส่องกล้อง ขยายหอผู้ป่วยจิตเวช เพิ่มเตียงผู้ป่วยโรคหลอดเลือดสมอง ทําการผ่าตัดด้านสมอง และจัดคลินิกผู้สูงอายุคุณภาพ ปี 2567 เปิดศูนย์ผ่าตัดเส้นเลือด ศูนย์ทารกแรกเกิดวิกฤต ปี 2568 จัดสร้างอาคารสนับสนุนบริการและหอพักบุคลากร ปี 2569 ให้บริการห้องไอซียูสําหรับผู้ป่วยโรคหลอดเลือดสมองและผ่าตัดสมอง และในปี 2570จะขยายอาคารผู้ป่วยในและห้องผ่าตัด และเป็นศูนย์ผ่าตัดส่องกล้อง สําหรับการให้บริการบําบัดรักษาผู้ป่วยยาเสพติดตามนโยบายเร่งด่วนของรัฐบาล ได้ปรับอาคารหอผู้ป่วยอนุสรณ์ 45 ปี บริเวณชั้น 2 เป็นหอผู้ป่วยจิตเวชและยาเสพติดรับส่งต่อไปยังโรงพยาบาลราชบุรี และสถาบันกัลยาณ์ราชนครินทร์ เปิดบริการตั้งแต่วันที่ 9 มกราคม 2566 ที่ผ่านมา มีผู้ป่วยจํานวน 5 ราย พร้อมทั้งได้ส่งบุคลากรและเจ้าหน้าที่เข้ารับการอบรมต่อเนื่อง เพื่อรองรับการขยายบริการต่อไป
สําหรับการลงพื้นที่ติดตามสถานการณ์เหตุเพลิงไหม้ ห้องอุบัติเหตุฉุกเฉิน โรงพยาบาลดําเนินสะดวก ได้รับรายงานอุปกรณ์เกิดความเสียหาย เช่น เครื่องอัลตร้าซาวน์ เครื่องปั๊มหัวใจอัตโนมัติ (Auto CPR )คาดว่าสาเหตุเกิดจากตัวอุปกรณ์ ส่วนโครงสร้างอาคารไม่ได้รับผลกระทบ โรงพยาบาลในเขตสุขภาพที่ 5 ได้จัดส่งเครื่องมืออุปกรณ์มาช่วยเหลือทําให้สามารถรองรับผู้ป่วยได้ตามปกติ ขณะนี้ปรับพื้นที่หอผู้ป่วยอายุรกรรมชายเป็นจุดให้บริการห้องฉุกเฉินชั่วคราว ไม่กระทบบริการประชาชน ส่วนยาและเวชภัณฑ์ ครุภัณฑ์ทางการแพทย์ วัสดุการแพทย์ต่างๆยังมีเพียงพอให้บริการ ทั้งนี้ ได้กําชับทีมสุขภาพจิตดูแลและให้กําลังใจเจ้าหน้าที่ โดยเฉพาะผู้ที่อยู่ในที่เกิดเหตุ พร้อมเน้นซ้อมแผนเผชิญเหตุ จัดทําคู่มือเพื่อป้องกันการเกิดเหตุในอนาคต
“จากที่ได้รับทราบข้อมูล ทําให้เห็นถึงความตั้งใจและการปฏิบัติงานที่มุ่งมั่นของเขตสุขภาพที่ 5 ทั้งผู้บริหาร เจ้าหน้าที่และความร่วมมือของคนในชุมชนที่เข้มแข็ง ทําให้มีศักยภาพในการให้บริการประชาชน อย่างไรก็ตามขอย้ําเรื่องการเชื่อมโยงการทํางานเชิงรุก เน้นการดูแลสุขภาพประชาชนในพื้นที่ให้เข้าถึงบริการที่สะดวก ลดความแออัดรวมทั้งต้องไม่ลืมดูแลความปลอดภัยของเจ้าหน้าที่ด้วย” นายแพทย์โอภาส กล่าว
*********************************** 9 กุมภาพันธ์ 2566
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ปลื้มไทยชิงชัยรายการ 1st SEA Open Water Swimming Championships 2023 ณ กรุงปุตราจายา ได้ทั้งสิ้น 11 เหรียญทอง 2 เหรียญเงิน และ 4 เหรียญทองแดง
วันพุธที่ 8 กุมภาพันธ์ 2566
08/02/2566
โฆษกรัฐบาลเผยนายกฯ ปลื้มไทยชิงชัยรายการ 1st SEA Open Water Swimming Championships 2023 ณ กรุงปุตราจายา ได้ทั้งสิ้น 11 เหรียญทอง 2 เหรียญเงิน และ 4 เหรียญทองแดง
โฆษกรัฐบาลเผยนายกฯ ปลื้มไทยชิงชัยรายการ 1st SEA Open Water Swimming Championships 2023 ณ กรุงปุตราจายา ได้ทั้งสิ้น 11 เหรียญทอง 2 เหรียญเงิน และ 4 เหรียญทองแดง พร้อม 3 รางวัลนักกีฬายอดเยี่ยม
วันที่ 8 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมและขอบคุณทัพนักกีฬาว่ายน้ําไทยที่ได้รับทั้งสิ้น 11 เหรียญทอง 2 เหรียญเงิน และ 4 เหรียญทองแดง พร้อม 3 รางวัลนักกีฬายอดเยี่ยม
โฆษกประจําสํานักนายกรัฐมนตรีระบุว่า การแข่งขันว่ายน้ํามาราธอน รายการ 1st SEA Open Water Swimming Championships 2023 ณ กรุงปุตราจายา ประเทศมาเลเซีย จัดขึ้นระหว่างวันที่ 31 มกราคม – 4 กุมภาพันธ์ 2566 ประเทศไทยส่งนักกีฬาว่ายน้ําชาย-หญิงเข้าร่วมทั้งสิ้น 16 คน ซึ่งผลปรากฎว่า ทําผลงานได้ 11 เหรียญทอง 2 เหรียญเงิน และ 4 เหรียญทองแดง พร้อมคว้า 3 รางวัลนักกีฬายอดเยี่ยมมาครอง
“นายกรัฐมนตรีชื่นชมความสําเร็จของนักกีฬาว่ายน้ํามาราธอนไทย ซึ่งเป็นกีฬาที่ต้องเตรียมความพร้อมทางร่างกายอย่างดีเยี่ยม มีวินัย ตั้งใจ และหมั่นฝึกซ้อม ความสําเร็จนี้จะเป็นผลตอบแทนความพยายามในช่วงเวลาที่ผ่านมา และขอเป็นกําลังใจให้นักกีฬาว่ายน้ํามาราธอนทุกคนต่อไป ทั้งนี้ขอขอบคุณผู้เกี่ยวข้องทุกคนที่ร่วมกันนําชื่อเสียงมาให้ประเทศได้สําเร็จ” นายอนุชาฯ กล่าว
รัฐบาลไทย-ข่าวทำเนียบรัฐบาล-ดีอีเอส ประชุมหารือร่วมกับ แกร็บ
วันอังคารที่ 7 กุมภาพันธ์ 2566
ดีอีเอส ประชุมหารือร่วมกับ แกร็บ
ดีอีเอส ประชุมหารือร่วมกับ แกร็บ
วันนี้(7ก.พ. 66)ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการประชุมหารือร่วมกับบริษัทแกร็บประเทศไทยจํากัดณห้องประชุม801ชั้น8สป.ดศ.
__________________
รัฐบาลไทย-ข่าวทำเนียบรัฐบาล-อธิบดีกกจ. เตือน  ระวังผู้แอบอ้างใช้ LOGO กรมการจัดหางาน รับสมัครงานผ่านสื่อโซเชียล
วันพุธที่ 8 กุมภาพันธ์ 2566
08/02/2566
อธิบดีกกจ. เตือน  ระวังผู้แอบอ้างใช้ LOGO กรมการจัดหางาน รับสมัครงานผ่านสื่อโซเชียล
กรมการจัดหางาน พบการแอบอ้างนําตราสัญลักษณ์หน่วยงานไปใช้หาประโยชน์ หลังตรวจสอบพบไม่มีการขออนุญาต เตือนคนหางาน อย่าหลงเชื่อ เสี่ยงโดนรีดข้อมูลส่วนบุคคล  และเสียทรัพย์
นายไพโรจน์ โชติกเสถียร อธิบดีกรมการจัดหางานเปิดเผยว่า ปัจจุบันมีผู้นําตราสัญลักษณ์หรือโลโก้ กรมการจัดหางาน ไปใช้ เพื่อแสวงหาผลประโยชน์ในทางมิชอบ โดยใช้สร้างความน่าเชื่อถือให้กับตนเอง เพื่อประกาศรับสมัครงาน เช่น รับสมัครงานพนักงานเสริมแพ็คสินค้า รับสมัครคุณแม่ทํางาน WFH รับสมัครทํางานอิสระระยะยาว เป็นต้น ซึ่งหากพบเห็นการชักชวนให้สมัครงานในตําแหน่งต่าง ๆ ทางสื่อสังคมออนไลน์ (เฟซบุ๊ก, ไลน์, อินสตาแกรม, ทวิตเตอร์, ยูทูป เป็นต้น) ในลักษณะดังกล่าว โปรดอย่าหลงเชื่อ เพราะอาจถูกหลอกให้เสียค่าใช้จ่ายในการสมัครงานแต่ไม่มีงานรองรับ หรือหลอกลวงขอข้อมูลส่วนบุคคลและนําไปสร้างความเสียหายต่อชื่อเสียง ทรัพย์สิน หรือแม้กระทั่งนําไปหลอกลวงผู้อื่นต่อ
“กรมการจัดหางานจะแจ้งความร้องทุกข์และดําเนินคดีต่อผู้กระทําความผิดตามกฎหมายให้ถึงที่สุด โดยพระราชบัญญัติเครื่องหมายราชการ พ.ศ. 2482 ระบุว่า ห้ามมิให้บุคคลใดใช้เครื่องหมายราชการ เว้นแต่หน่วยราชการที่กําหนดเครื่องหมายนั้นจะอนุญาต และ ห้ามมิให้ผู้ใดปลอมหรือเลียนเครื่องหมายราชการ ไม่ว่าจะเป็นสีใด หรือทําด้วยวิธีใด ๆ หรือทําให้ปรากฏที่วัตถุหรือสินค้าใดๆ ก็ตาม หากฝ่าฝืนมีโทษจําคุกไม่เกิน 1 ปี และปรับไม่เกิน 2,000 บาท”อธิบดีกรมการจัดหางานกล่าว
ทั้งนี้ ผู้ที่ต้องการมีงานทํา สามารถใช้บริการผ่านเว็บไชต์ ไทยมีงานทํา.doe.go.th หรือทาง Mobile Application "ไทยมีงานทํา" หรือติดตามข่าวสารของกรมการจัดหางานได้ที่เว็บไซต์กรมการจัด doe.go.th หรือสอบถามรายละเอียดเพิ่มเติมได้ที่ สายด่วนกระทรวงแรงงาน 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-ปรบมือรัวๆ!“จุรินทร์”เหินฟ้าสู่ดูไบ ถกรัฐ-เอกชน ดันตั้ง”สภาธุรกิจไทย-ยูเออี”สำเร็จ!หวังสร้างเงิน สร้างอนาคตการค้าไทยปี 66 เพิ่มอีก 30,000 ล้านบาท
วันพุธที่ 8 กุมภาพันธ์ 2566
ปรบมือรัวๆ!“จุรินทร์”เหินฟ้าสู่ดูไบ ถกรัฐ-เอกชน ดันตั้ง”สภาธุรกิจไทย-ยูเออี”สําเร็จ!หวังสร้างเงิน สร้างอนาคตการค้าไทยปี 66 เพิ่มอีก 30,000 ล้านบาท
วันที่ 7 กุมภาพันธ์ 2566 เวลา 11.00 น. ตามเวลาท้องถิ่น เมืองดูไบ สหรัฐอาหรับเอมิเรตส์ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ให้สัมภาษณ์ผู้สื่อข่าวภายหลังการนําคณะภาครัฐ-เอกชน
หารือกับ ดร.ธานี บิน อาเหม็ด อัล เซยูดี (H.E. Dr. Thani Al Zeyoudi) รัฐมนตรีแห่งรัฐประจํากระทรวงเศรษฐกิจสหรัฐอาหรับเอมิเรตส์ รับผิดชอบด้านการค้าต่างประเทศ (Minister of State for Foreign Trade) ที่ Sharjah Chamber of Commerce and Industry ว่า วันนี้ถือเป็นวันประวัติศาสตร์ระหว่างประเทศไทยกับสหรัฐอาหรับเอมิเรตส์ ตนมีโอกาสพบกับท่านรัฐมนตรีฯธานี เกิดกลไกสร้างความร่วมมือระหว่าง 2 ประเทศ ด้านเศรษฐกิจ 2 กลไก 1.ตนและท่านรัฐมนตรีฯธานี ตกลงนับหนึ่งจะทําความตกลงหุ้นส่วนทางเศรษฐกิจ (Comprehensive Economic Partnership Agreement ) หรือ CEPA กับยูเออี ตั้งเป้าให้เสร็จภายใน 6 เดือน 2. วันนี้ได้มีการเซ็น MOU ระหว่างภาคธุรกิจของ 2 ประเทศจัดตั้งสภาธุรกิจไทยยูเออี รัฐบาลทั้ง 2 ฝ่ายให้การรับรองธุรกิจ การค้า การลงทุนระหว่างกัน ตั้งเป้าภายในปีนี้ปีเดียวจะเพิ่มมูลค่าการค้าระหว่างกันไม่ต่ํากว่า 30,000 ล้านบาท และตนได้ชวนนักลงทุนจากยูเออี
ไปลงทุนในประเทศไทย นอกจากจะได้รับสิทธิประโยชน์จากบีโอไอของไทย 1)จะได้ประโยชน์จาก FTA ที่ไทยมี 14 ฉบับกับ 18 ประเทศด้วย และเราเริ่มนับหนึ่ง FTA ไทยกับสหภาพยุโรป 27 ประเทศแล้วถ้าสําเร็จนักลงทุนจากยูเออีที่ไปลงทุนไทยจะได้รับสิทธิประโยชน์ด้วย 2) เชิญชวนให้มาร่วมงานแสดงสินค้านานาชาติที่ไทยจัดขึ้น เช่น งาน Bangkok Gems & Jewelry Fair งาน THAILOG ที่เกี่ยวกับโลจิสติกส์ งาน THAIFEX เกี่ยวกับอาหาร งาน STYLE Bangkok เกี่ยวกับสิ่งทอและงาน TAPA เกี่ยวข้องกับชิ้นส่วนอะไหล่ยานยนต์
“และได้ขอความสนับสนุนให้ภูเก็ตเป็นเจ้าภาพจัดงาน Specialised Expo ซึ่งยูเออีเป็นหนึ่งในสมาชิกที่สามารถลงคะแนนได้จาก 170 กว่าประเทศ ให้ช่วยโหวตจังหวัดภูเก็ตและประเทศไทยให้ได้จัดงานด้วย ซึ่งจะมีการพิจารณาในช่วงเดือนมิถุนายนปีนี้” รองนายกรัฐมนตรีและรัฐมนตรีว่าการกระทรวงพาณิชย์กล่าว
รัฐบาลไทย-ข่าวทำเนียบรัฐบาล-ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 19 ล้านบาท 8 กุมภาพันธ์นี้
วันพุธที่ 8 กุมภาพันธ์ 2566
08/02/2566
ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 19 ล้านบาท 8 กุมภาพันธ์นี้
ธ.ก.ส.โอนเงินช่วยเหลือเกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวและโครงการประกันรายได้เกษตรกรผู้ปลูกข้าว สําหรับปีการผลิต 2565/66 อีกกว่า 19 ลบ. มีผู้ได้รับประโยชน์จํานวน 3,742 ครัวเรือน วันที่ 8 ก.พ.นี้
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 15 พฤศจิกายน 2565 และมติคณะกรรมการ ธ.ก.ส. เมื่อวันที่ 21 พฤศจิกายน 2565 เห็นชอบให้ ธ.ก.ส. ดําเนินมาตรการช่วยเหลือและยกระดับรายได้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 และโครงการประกันรายได้เกษตรกรผู้ปลูกข้าว ปีการผลิต 2565/66 ซึ่ง ธ.ก.ส. ได้เริ่มทยอยโอนเงินให้เกษตรกร ตั้งแต่วันที่ 24 พฤศจิกายน 2565 ประกอบไปด้วย โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) โดยโอนเงินเข้าบัญชีเกษตรกรโดยตรงไปแล้วเป็นเงินกว่า 53,859.73 ล้านบาท มีผู้ได้รับประโยชน์จํานวน 4.62 ล้านครัวเรือน และโครงการประกันรายได้เกษตรกรผู้ปลูกข้าว ปี 2565/66 งวดที่ 1 - 16 เป็นจํานวนเงินกว่า 7,845.40 ล้านบาท ซึ่งมีผู้ได้รับประโยชน์ไปแล้วจํานวน 2.59 ล้านครัวเรือน
และในวันนี้ ธ.ก.ส. ได้ทําการโอนเงินช่วยเหลือเกษตรกรผ่านมาตรการช่วยเหลือและยกระดับรายได้เกษตรกร ผู้ปลูกข้าว ปี 2565/66 แก่เกษตรกรอีกกว่า 3,742 ครัวเรือน เป็นจํานวนเงิน 19.23 ล้านบาท โดยแบ่งเป็น โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) ครั้งที่ 10 เป็นเงินกว่า 17.92 ล้านบาท ซึ่งมีผู้ได้รับประโยชน์จํานวน 3,086 ครัวเรือน และโครงการประกันรายได้เกษตรกรผู้ปลูกข้าว ปีการผลิต 2565/66 งวดที่ 17 และงวดที่ 1 - 16 (เพิ่มเติม) เป็นเงินกว่า 1.31 ล้านบาท และมีผู้ได้รับประโยชน์จํานวน 656 ครัวเรือน
เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile และ A-Mobile Plus ตลอด 24 ชั่วโมงและจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ สําหรับเกษตรกรที่มีข้อสอบถามเกี่ยวกับโครงการดังกล่าวนี้ สามารถติดต่อสอบถามได้ที่ ธ.ก.ส. ทุกสาขาทั่วประเทศ หรือ Call Center 02 555 0555
รัฐบาลไทย-ข่าวทำเนียบรัฐบาล-​คืบหน้าท่าเรืออุตสาหกรรมมาบตาพุด ระยะ3 คาดเปิดใช้ท่าเรือก๊าซปี 70
วันพุธที่ 8 กุมภาพันธ์ 2566
08/02/2566
​คืบหน้าท่าเรืออุตสาหกรรมมาบตาพุด ระยะ3 คาดเปิดใช้ท่าเรือก๊าซปี 70
​คืบหน้าท่าเรืออุตสาหกรรมมาบตาพุด ระยะ3 คาดเปิดใช้ท่าเรือก๊าซปี 70
วันที่ 8 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความคืบหน้าโครงการพัฒนาท่าเรืออุตสาหกรรมมาบตาพุด ระยะที่ 3 เพื่อรองรับการขนถ่ายก๊าซธรรมชาติและวัตถุดิบเหลวสําหรับกลุ่มอุตสาหกรรมปิโตรเคมี เพื่อความมั่นคงด้านพลังงานของประเทศ ซึ่งมีมูลค่าการลงทุนทั้งโครงการ 6.4 หมื่นล้านบาท แบ่งเป็นการลงทุนของภาคเอกชน 5.2 หมื่นล้านบาท และภาครัฐ 1.2 หมื่นล้านบาท โดยมีแนวทางการดําเนินการแบ่งเป็น 2 ช่วง ได้แก่ ช่วงที่1 เป็นการร่วมทุนระหว่างการนิคมอุตสาหกรรมแห่งประเทศไทย(กนอ.) กับเอกชนเพื่อขยายพื้นที่นิคมอุตสาหกรรมมาบตาพุด เป็นพื้นที่ถมทะเล 1,000 ไร่ (พื้นที่หลังท่าและหน้าท่าพร้อมใช้งาน 550 ไร่ และพื้นที่กักเก็บตะกอนดิน 450 ไร่) และช่วงที่2 เพื่อก่อสร้างท่าเรือสินค้าเหลว (แปลง A) และพื้นที่คลังสินค้าธุรกิจเกี่ยวเนื่อง (แปลงC)
โดยในช่วงที่1 ข้อมูล ณ วันที่ 12 มกราคม 66 ได้มีการดําเนินการออกแบบโครงสร้างพื้นฐานและงานออกแบบรายละเอียดเรียบร้อยแล้ว ส่วนการก่อสร้างโครงสร้างพื้นฐาน แบ่งเป็น การถมทะเลคืบหน้า ร้อยละ 35.88 เร็วกว่าแผน ร้อยละ 2.91 ขณะที่การดําเนินการก่อสร้างเขื่อนกันทราย (Revetment) ก่อสร้างได้ระยะทาง 5,410 เมตร มีการใช้หินสะสม 1.17 ล้านลบ.ม. และได้เริ่มงานลงหิน Toe Rock & Rock Underlayer ก่อสร้างได้ระยะทาง 240/5,410 เมตร คาดว่าจะแล้วเสร็จเปิดดําเนินการท่าเรือก๊าซได้ในปี 2570
สําหรับความคืบหน้าของช่วงที่2 อยู่ระหว่างกระบวนการคัดเลือกเอกชนร่วมลงทุนโดยกนอ. เพื่อก่อสร้างท่าเรือสินค้าเหลว (แปลง A) และพื้นที่คลังสินค้าธุรกิจเกี่ยวเนื่อง (แปลงC) เช่น ธุรกิจโลจิสติกส์ คลังเก็บสินค้า ที่เกี่ยวเนื่องกับผลิตภัณฑ์ปิโตรเลียม หรือปิโตรเคมิคอล ธุรกิจคลังเก็บสารเคมีเหลว ธุรกิจโรงไฟฟ้า เป็นต้น
นางสาวรัชดา กล่าวว่า โครงการพัฒนาท่าเรืออุตสาหกรรมมาบตาพุดระยะที่ 3 เป็นหนึ่งในโครงการพัฒนาโครงสร้างพื้นฐานในพื้นที่ระเบียงเศรษฐกิจพิเศษภาคตะวันออก ( Eastern Economic Corridor : EEC) มีเป้าหมายเพิ่มขีดความสามารถและความจุในการขนถ่ายก๊าซธรรมชาติ และสินค้าเหลวสําหรับกลุ่มอุตสาหกรรมปิโตรเคมี เพื่อรักษาความมั่นคงด้านพลังงานของประเทศ โดยเปิดโอกาสให้ภาคเอกชนมีส่วนร่วมในการลงทุน และนําความเชี่ยวชาญด้านนวัตกรรมและเทคโนโลยีเข้ามาช่วยในการดําเนินงาน ทั้งนี้ เมื่อโครงการฯแล้วเสร็จ จะสามารถรองรับการขนส่งก๊าซธรรมชาติได้ 31 ล้านตันต่อปี และก่อให้เกิดการกระตุ้นและพัฒนาเศรษฐกิจของประเทศอย่างมาก
รัฐบาลไทย-ข่าวทำเนียบรัฐบาล-ประเทศไทยและอังกฤษจะร่วมกับผลักดันความร่วมมือด้านเทคโนโลยีการเกษตรและเทคโนโลยีอวกาศ
วันพุธที่ 8 กุมภาพันธ์ 2566
ประเทศไทยและอังกฤษจะร่วมกับผลักดันความร่วมมือด้านเทคโนโลยีการเกษตรและเทคโนโลยีอวกาศ
ประเทศไทยและอังกฤษจะร่วมกับผลักดันความร่วมมือด้านเทคโนโลยีการเกษตรและเทคโนโลยีอวกาศ
ศาสตราจารย์พิเศษเอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม (อว.) และศาสตราจารย์ นายแพทย์ สิริฤกษ์ ทรงศิวิไลปลัดกระทรวง อว. พร้อมด้วยนายธานี ทองภักดีเอกอัครราชทูต ณ กรุงลอนดอน ประชุมหารือกับ Mr. George Freeman MP, Minister for Science, Research and Innovation ประเทศอังกฤษ เมื่อวันที่ 12 มกราคม 2566 ณ Department for Business, Energy and Industry Strategy กรุงลอนดอน ประเทศอังกฤษ โดยมี ประเด็นสาคัญ ได้แก่ การกําหนดแนวทางการดําเนินความร่วมมือด้านการอุดมศึกษา วิทยาศาสตร์ วิจัย และ นวัตกรรม การผลักดันให้ประเทศไทยเป็น focal point ความร่วมมือระหว่างประเทศอังกฤษกับอาเซียน เอเชียตะวันออกและเอเชียใต้ และประเทศคู่ความร่วมมืออื่นๆ ของประเทศไทย และการแลกเปลี่ยนข้อมูลเชิง นโยบายที่เกี่ยวข้องของทั้งสองประเทศ
รัฐมนตรีว่าการกระทรวง อว. และ Minister for Science, Research and Innovation เห็นชอบร่วมกันที่จะผลักดันความร่วมมือด้านการอุดมศึกษา วิทยาศาสตร์ วิจัย และนวัตกรรม โดยเฉพาะ อย่างยิ่งในด้านเทคโนโลยีการเกษตรและเทคโนโลยีอวกาศ โดยในสาขาเทคโนโลยีการเกษตรมีขอบเขต ครอบคลุมหัวข้อพันธุกรรม (genome) ความมั่นคงทางอาหาร (food security) และการพัฒนาผลผลิตทาง การเกษตร (agricultural productivity) ในด้านเทคโนโลยีอวกาศประกอบด้วยสาขาย่อย ได้แก่ พลังงาน อวกาศ การพัฒนาดาวเทียมและอวกาศยาน และเศรษฐกิจอวกาศ (space economy)
Minister for Science, Research and Innovation ได้แสดงความสนใจที่จะร่วมมือกับ ประเทศไทยในลักษณะทวิภาคี และการให้ประเทศไทยเป็น focal point ความร่วมมือระหว่างประเทศอังกฤษ กับอาเซียน ผ่านช่องทาง ASEAN Committee on Science, Technology, and Innovation และความ ร่วมมือไตรภาคีระหว่างประเทศอังกฤษ ประเทศไทย และประเทศคู่ความร่วมมือของไทย เช่น ซาอุดิอาระเบีย ญี่ปุ่น และสาธารณรัฐเกาหลี นอกจากนี้ ทั้งสองฝ่ายได้แลกเปลี่ยนข้อมูลเชิงนโยบายระหว่างกันทั้งในประเด็น งบประมาณสนับสนุนการวิจัย แนวปฏิบัติในการดาเนินความร่วมมือด้านการอุดมศึกษา วิทยาศาสตร์ วิจัย และนวัตกรรม สาขาการวิจัยที่ทั้งสองประเทศให้ความสาคัญ และตัวอย่างความร่วมมือที่ประสบความสาเร็จ เช่น ความร่วมมือระหว่าง Oxford University และมหาวิทยาลัยมหิดลในด้านเวชศาสตร์เขตร้อน เป็นต้น
รัฐมนตรีว่าการกระทรวง อว. ได้มอบหมายให้สานักงานปลัดกระทรวง อว. เป็นหน่วยงาน หลักในการขับเคลื่อนความร่วมมือกับประเทศอังกฤษ โดยจะดาเนินการร่วมกับ Department for Business, Energy and Industry Strategy และ United Kingdom Research and Innovation ของประเทศอังกฤษ ต่อไป
รัฐบาลไทย-ข่าวทำเนียบรัฐบาล-​ กห. โดย สป. นำกำลังพลสวดมนต์ถวายพระพรชัยมงคล “เจ้าฟ้าพัชรกิติยาภาฯ”
วันพุธที่ 8 กุมภาพันธ์ 2566
​ กห. โดย สป. นํากําลังพลสวดมนต์ถวายพระพรชัยมงคล “เจ้าฟ้าพัชรกิติยาภาฯ”
...
(5 ก.พ. 66 เวลา 18.00 น.) กระทรวงกลาโหม โดยสํานักงานปลัดกระทรวงกลาโหมจัดพิธีเจริญพระพุทธมนต์ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ พระอุโบสถ วัดชินวรารามวรวิหาร จังหวัดปทุมธานี
โดยมี พลอากาศเอก ธนศักดิ์ เมตะนันท์ รองปลัดกระทรวงกลาโหม เป็นประธานในพิธี พร้อมด้วย สมาคมภริยาข้าราชการสํานักงานปลัดกระทรวงกลาโหม ร่วมในพิธี โดยได้นํากําลังพลและครอบครัว พร้อมพุทธศาสนิกชนน้อมใจกันสวดมนต์บูชาธรรม อธิษฐานจิต ถวายพระพรชัยมงคล
ทั้งนี้ พสกนิกรทั่วไทยต่างพร้อมร่วมใจถวายพระพรด้วยความจงรักภักดี ขอให้พระองค์ทรงหายจากพระอาการประชวรโดยเร็ว
รัฐบาลไทย-ข่าวทำเนียบรัฐบาล-เพิ่มจำนวนนิสิตทุนโครงการเพชรในตม ผลิตครูคุณภาพแก่ รร.ทั่วประเทศ
วันพุธที่ 8 กุมภาพันธ์ 2566
เพิ่มจํานวนนิสิตทุนโครงการเพชรในตม ผลิตครูคุณภาพแก่ รร.ทั่วประเทศ
วันพุธที่ 8 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลลดความเหลื่อมล้ําทางการศึกษา โดยอนุมัติเพิ่มจํานวนการรับนิสิตโครงการเพชรในตมจากเดิม
45 คน เป็น 161 คน เพิ่มขึ้น 116 คน ตั้งแต่ปี 2566 เป็นต้นไป แบ่งเป็นกลุ่มที่ 1 จาก 73 จังหวัดทั่วประเทศ
จังหวัดละ 2 คน ยกเว้นผู้มีภูมิลําเนาใน กทม. และจังหวัดชายแดนใต้ และกลุ่มที่ 2
นิสิตจากจังหวัดชายแดนใต้ จํานวน 15 คน พร้อมทั้งเห็นชอบให้บรรจุบัณฑิตจํานวน 161 คนจากโครงการนี้
เป็นข้าราชการครูในสังกัดสํานักงานคณะกรรมการการศึกษาขั้นพื้นฐาน
ในโรงเรียนพื้นที่ภูมิลําเนาเดิมของนิสิต หรือหมู่บ้านใกล้เคียงโดยไม่ต้องสอบแข่งขันเป็นกรณีพิเศษ
เพื่อเพิ่มจํานวนครูที่มีคุณภาพแก่โรงเรียนในพื้นที่ห่างไกล ทุรกันดาร และแนวชายแดน
เป็นการขยายโอกาสทางการศึกษาให้แก่เด็กและเยาวชนทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี